tomron87/hebrew-wikipedia-sentences-corpus huggingface dataset:
זוהי הופעתה הראשונה של קלרה קלאק בצבע, לאחר הופעתה הקודמת בשחור-לבן בסרט "ההתרמה לבית היתומים" משנת 1934. כמו כן, זה הסרט האחרון בו דונלד דאק מופיע בעיצוב המקורי שלו.
באולם קונצרטים רשמי, מיקי שולח את פלוטו הביתה כי הוא מתכנן להתחיל לנצח על תזמורת האופרה, אך הכלב מוצא בחדר מאחורי הקלעים כובע קסמים ממנו יוצאים ארנבים ויונים שמתגרים בו.
מיקי מנצח על הלהקה, הכוללת את קלרבל הפרה מחללת בחליל, קלרה קלאק ודונלד דאק מבצעים את המופע, סצנת המרפסת המפורסמת מתוך המחזה של רומיאו ויוליה.
תוך כדי שקלרה ודונלד מקרקרים ומגעגעים באופן בלתי מובן את הקוורטט "Bella Figlia Dell'Amore" מתוך ריגולטו של ורדי, הכובע הקסום, שפלוטו עדיין עוקב אחרי, מגיע למרכז הבמה ונכנס לתוך הטובה של החזיר, אחד מנגני התזמורת.
שם הכובע מתחיל לפלוט מעצמו שלל בעלי חיים שיוצרים כאוס מוחלט על הבמה, ולבסוף להתמוטטות של כל התפאורה.
יש הטוענים שגם גופי והוראס הורסקולר נמצאים בין הקהל והתזמורת, אם כי בתור גרסאות מוקדמות שלהם.
סשן ההקלטות לסרט זה שוחזר על ידי פלורנס גיל וקלרנס נאש בסרט "הדרקון העקש".
מיקי מאוס, ידוע במקור כמיקי מאוס מצוירים עם שמע היא סדרת סרטי הנפשה אמריקאיים קצרים וקומיים בהפקת וולט דיסני הפקות.
הסדרה התחילה בשלהי שנת 1928 עם "ספינת הקיטור וילי" והסתיימה בשנת 1953 עם "הדברים הפשוטים".
ארבעה סרטים קצרים נוספים יצאו בין השנים 1983–2013. הסדרה בולטת בחדשנות שלה עם סנכרון שמע והנפשת דמויות, וכן הציגה דמויות ידועות כמו מיקי מאוס, מיני מאוס, פלוטו וגופי.
השם "מיקי מאוס" שימש לראשונה ברצפי כותרות הסרטים כדי להתייחס ספציפית לדמות, אך שימש בין השנים 1935–1953 כדי להתייחס לסדרה עצמה למשל "וולט דיסני מציג מיקי מאוס".
במובן זה "מיקי מאוס" היה צורה מקוצרת של "מיקי מאוס מצוירים עם שמע" שהיה בשימוש בסרטים המוקדמים יותר.
סרטים בשנים 1929 עד 1935, שיצאו מחדש במהלך תקופה זו, השתמשו בשם גם באופן זה, אך לא בשלושת הסרטים הקצרים שיצאו בין השנים 1983 ל-1995 ("חג שמח מיקי מאוס", "בן המלך והעני" ו"מוח בורח").
שמו של מיקי שימש מדי פעם גם לשיווק סרטים אחרים שהיו רשמית חלק מסדרות אחרות.
דוגמאות לכך כוללות כמה סרטים מסדרת "סימפוניות טיפשיות" והסרט "גופי ווילבור" (1939).
בישראל ב2022-2023 עלו כל הסרטים שבסדרה לדיסני+.
דיסני החל להפיק סרטים של מיקי מאוס באפריל 1928, לאחר שהאולפן איבד את הזכויות על אוסוולד הארנב.
לשני הסרטים הראשונים, "שיגעון של אווירון" ו"הגאוצ'ו הדוהר", נערכה הקרנת מבחן בבתי הקולנוע, אך לא הצליחו להשיג מפיץ להקרנה רחבה.
לסרט השלישי, דיסני הוסיף שמע מסונכרן, טכנולוגיה שהייתה אז עדיין בחיתוליה.
"ספינת הקיטור וילי" הופיעה לראשונה בניו יורק בנובמבר 1928 וזכתה להצלחה מיידית.
ההכנסות מהסרט סיפקו לאולפן משאבים נחוצים, והאולפן החל להפיק במהירות סרטים מצוירים חדשים, כמו כן הופצו גרסאות שמע של שני הסרטים הראשונים.
ההפקה האטה לקראת סוף שנות ה-30 כשהאולפן החל להתמקד בדמויות אחרות ובסרטים באורך מלא.
הסדרה הופסקה באופן לא רשמי בשנת 1953 עם יציאתו לאקרנים של "הדברים הפשוטים", אך הוקמה לתחייה ב-1983 וב-1990 עם שתי הסרטים "חג שמח מיקי מאוס" ו"בן המלך והעני", שהיו ארוכים יותר מהרגיל אך עדיין לא סרט באורך מלא.
"מוח בורח" מ-1995 החזיר את הסדרה לפורמט הקצר שלה.
הסרט האחרון בסדרה, "השג לך סוס!" משנת 2013, הופק בסגנון השחור-לבן של הסרטים המוקדמים בסדרה.
את הסרטים המצוירים ביימו 20 אנשים שונים.
אלה עם הכי הרבה קרדיטים כוללים את ברט גילט (34), וילפרד ג'קסון (18), וולט דיסני (16), דייוויד הנד (15) ובן שרפסטין (14); הבמאית של הסרט האחרון, לורן מקמולן, הייתה הבמאית הראשונה.
אנימטורים בולטים שעבדו על הסדרה כוללים את אב אייוורקס, נורם פרגוסון, אולי ג'ונסטון, פרנק תומאס ופרד מור.
קולו של מיקי מסופק בעיקר על ידי וולט דיסני, עם כמה עבודות נוספות של קרל סטאלינג וקלרנס נאש.
בשנת 1948, ג'ימי מקדונלד השתלט על קולו של מיקי.
ויין אלווין דיבב את העכבר בשלושת הסרטים שיצאו מ-1983 עד 1995. בסרט האחרון, "השג לך סוס!", הדיאלוג של מיקי חובר מהקלטות ארכיון בעיקר מעבודת הדיבוב של וולט דיסני.
להלן רשימה של סרטי מיקי מאוס.
הסרטים המוקדמים שיצאו על ידי Celebrity Productions בשנים 1928–1929 וסרטי קולומביה בשנים 1930–1932 הופצו לפי אזור ומדינה, כך שאין תאריך יציאה רשמי.
כותרות אפורות מציינות סרטים בשחור-לבן, בעוד שכותרות צהובות מציינות סרטים עם צבע.
חלקשם הסרטשם הסרט באנגליתבמאיתאריך יציאה 1 ספינת הקיטור וילי Steamboat Willie וולט דיסני 18 בנובמבר 1928מיקי עובד בספינת קיטור המופקדת בידי רב החובל פיט עם תפקיד של הובלת חיות משק.
לאורך הדרך מיקי אוסף בעלי חיים ואת מיני והשניים מגלים דרך יצירתית לנגן את "Turkey in the Straw" באמצעות עז.
פיט, שלא מרוצה מהעניין, שולח את מיקי לעבודה בקילוף תפוחי אדמה.
הופעות נוספות: מיני מאוס, פיט, קלרבל הפרה
הערות: הסרט המצויר עם שמע הראשון של דיסני, נבחר להיות בארכיון הסרטים הלאומי של ארצות הברית בשנת 1998. כותרת הסרט היא פרודיה לסרט "ביל המלח" של באסטר קיטון שהופץ ב-12 במאי 1928. מיקי הוא גאוצ'ו ארגנטינאי שרוכב על ריאה במקום על סוס.
הוא עוצר בקנטינה שם הוא מוצא את מיני ורוקד איתה.
פיט מגיע, חוטף את מיני ולוקח אותה משם על חמורו.
מיקי רודף אחריו, אבל הריאה השיכורה מאטה אותו.
לבסוף מיקי מתעמת עם פיט בדו-קרב סייף ומציל את מיני.
הופעות נוספות: מיני מאוס, פיט
הערות: גרסה ללא קול ערכה מבחן הקרנה ב-2 באוגוסט 1928. פרודיה לסרט "הגאוצ'ו" של דאגלס פיירבנקס שהופץ ב-21 בנובמבר 1927. מיקי נועל נעליים בפעם הראשונה, ובאמצע הסרט, העיניים של מיקי ומיני משתנות מהמראה ב"שיגעון של אווירון" למראה ב"ספינת הקיטור וילי".
חלקשם הסרטשם הסרט באנגליתבמאיתאריך יציאהמיקי רוצה לקחת את מיני למופע ריקוד, אבל יש לו מתחרה, פיט, אשר מופיע עם מכונית ראוותנית, בעוד מיקי עם עגלה רתומה לסוס.
בריקוד, מיקי משתמש בבלון כדי להפוך את עצמו לרקדן "קל רגליים" ובן הזוג המושלם לריקוד, אבל זה גם לא מחזיק את מיני לצדו לאורך זמן.
הערות: גרסה צבעונית נוצרה בסוף שנות ה-80.מיקי מנסה לחקות את הגיבור שלו, צ'ארלס לינדברג, ולחזר אחרי מיני על ידי בנייה והטסת מטוס משלו.
הופעות נוספות: מיני מאוס, קלרבל הפרה
הערות: זהו הסרט הראשון שהונפש; גרסה שקטה הוצגה בתצוגה מקדימה ב-15 במאי 1928, אך הופץ רשמית ב-17 במרץ 1929.מיקי מנהל ומופיע בתיאטרון משלו, מתחיל כדראג בתור נערת הרמון, חובש כובע דרבי כיהודי חסידי ולבסוף בפאה כפסנתרן רהבתן.
הופעות נוספות: מיני מאוס, קאט ניפ
הערות: זו הפעם הראשונה שמיקי לובש כפפות.בעוד טום קאט, שיכור מאלכוהול, יוצא לצוד, מיקי, מיני וצבא של עכברים שודדים את ביתו של החתול כדי למצוא אוכל.
הערות: גרסה מחודשת לסרט "Alice Rattled by Rats" מסדרת "קומדיות אליס", מציג את מיקי ומיני כעכברים רגילים.מיקי מצטרף לצבא של עכברים לבושים כמו צבא הקונפדרציה של קונפדרציית המדינות של אמריקה כדי להילחם בצבא של חתולים חבושים בקסדות גרמניות של מלחמת העולם הראשונה.
המפקד פיט מוביל את החתולים לפשיטה על החווה של מיקי.
מיקי עולה להגנה נמרצת על בית החווה.
הופעות נוספות: פיטמיקי מפלרטט עם מיני בחווה, אבל היא דוחה אותו וגורמת לו להיראות רע בעיני עוזרו, הוראס הורסקולר.
הופעות נוספות: מיני מאוס, הוראס הורסקולר, קלרבל הפרהמיקי מוכר נקניקיות מואנשות בקרנבל מה שמפריע ליריבו הכרזן קאט ניפ.
ביריד גם מיני מופיעה כרקדנית שימי.
מיקי נותן לה נקניקייה בחינם, ובעזרת שני חתולי רחוב, מבצע סרנדה למיני מחוץ לקרוואן שלה.
הופעות נוספות: מיני מאוס, קלרבל הפרה, קאט ניפ
הערות: זו הפעם הראשונה שמיקי מדבר והפעם הראשונה שלמיקי יש עיניים גדולות וגבות.מיקי וחבריו לחצר האסם מעלים מופע הכולל ברווזים רוקדים, שירת אופרה מאת פטרישיה פיג, והביצוע של מיקי עצמו לשיר הנושא שלו, "יו-הו של מיני".
הופעות נוספות: מיני מאוס, קלרבל הפרה, פטרישיה פיג
הערות: הכרות ל"יו-הו של מיני", שיר הנושא של מיקימיקי מנהל מסילת רכבת בעיר קטנה.
הוא לוקח את מיני לנסיעה פרועה ברכבת מואנשת שבסופו של דבר יוצאת משליטה.
הערות: גרסה צבעונית נעשתה בשנת 1991.כחלק מ"מופע הדרכים הגדול של מיקי", מיקי מנגן על עוגב בעגלה הרתומה להוראס.
מאוחר יותר הם מנגנים בקסילופון ובפסנתר.
הופעות נוספות: הוראס הורסקולרמיקי יוצא למסע ציד בג'ונגל, אך כאשר הרובה שלו מתקלקל מיקי נותר מול כמה חיות כועסות ומרושעות.
כדי לפייס אותם, מיקי מתחיל לנגן מוזיקה, ועד מהרה מצטרפים אליו כל החיות.מיקי עובר סערה אכזרית בתוך בית רדוף וישן, שם הוא נאלץ לנגן על עוגב עבור קבוצת ע'ולים.
הערות: כותרת הסרט מקוצרת ל"בית רדוף" (Haunted House) ברצף השמות בהוצאה המחודשת.מיקי עובד כמציל בחוף הים ומציל את מיני מטביעה על ידי גל.
לאחר שמיני ניצלת, ועדיין מוכת הלם, מיקי מנסה לעודד אותה באמצעות ריקודים, נגינת מוזיקה ושירת סקאט לשיר "Rocked in the Cradle of the Deep".
כמו כן, קיימים מגוון רחב של עופות ים ויונקים מימיים המלווים את מיקי.
הערות: הסרט האחרון שהופץ על ידי Celebrity Productions.
חלקשם הסרטשם הסרט באנגליתבמאיתאריך יציאהבאולם קונצרטים, מיקי מבצע סולו בכינור.
הרפרטואר שלו כולל "תמונות ילדות" מאת רוברט שומאן, "מחול הונגרי מספר 5" מאת יוהנס ברהמס והאוברטורה של וילהלם טל.
הערות: הסרט הראשון שהופץ על ידי סרטי קולומביה.
הסרט היחיד בו מיקי מופיע ללא דמויות משנה, נקרא תחת הזכויות יוצרים "Fiddlin' Around" והופץ כ-"Fiddling Around".
זהו הסרט הראשון שנוצר ללא אב אייוורקס.בחווה, מיקי מנצח על תזמורת שעורכת חזרה לאוברטורה "משורר ואיכר" מאת פרנץ פון סופה.
החזרה מלאה בהסחות דעת ומיקי גומר בסוף עם גיגית מים על ראשו.
הופעות נוספות: הוראס הורסקולר, קלרבל הפרהממוקם במדבר של מקסיקו או בדרום-מערב ארצות הברית; מיקי נכנס ל-"El Adobe Cafe" שם עובדת מיני כברמנית.
פיט מגיע וחוטף את מיני לאחר קרב יריות קצר עם מיקי.
מיקי דוהר אחרי פיט על הוראס ובסופו של דבר מציל את מיני.
הופעות נוספות: מיני מאוס, הוראס הורסקולר (ללא העול שלו), פיט
הערות: זו הפעם הראשונה שמרסלייט גארנר מדבבת את מיני, והפעם הראשונה שהאנימטורים עבדו על פסקול שהוקלט מראש.מיקי הוא ראש תחנת כיבוי האש שמקבל אזעקה באמצע הלילה.
קבוצת לוחמי האש דוהרת אל השריפה המתלקחת בבניין בן שבע קומות, אך בדרך הם מאבדים את מכל המים.
לבסוף מיקי מציל את מיני, שלכודה בקומה העליונה, באמצעות חבל הכביסה המחובר לבניין אחר.
הופעות נוספות: מיני מאוס, הוראס הורסקולר
הערות: בהדפסים המקוריים של סרט זה סצנות השריפה היו צבועות באדום.החברים מחצר האסם משתתפים בריקוד באסם.
קלרבל הפרה מגיעה בתור הדייט של הוראס הורסקולר והזוג תופס את מרכז הבמה באחד מסבבי הריקודים.
מיקי ומיני מספקים מוזיקה בכינור ובפסנתר, ומיקי מצטרף מאוחר יותר לריקודים.
הופעות נוספות: מיני מאוס, הוראס הורסקולר, קלרבל הפרה
הערות: שמה של קלרבל הוזכר בפעם הראשונה ובנוסף היא גם עומדת בפעם הראשונה.מיקי הוא אסיר שנאלץ לעבוד בכנופיית שלשלאות עם אסירים אחרים.
כשהשומר פיט רגל-עץ נרדם, מיקי מוביל את האסירים ביצירה מוזיקלית חדשנית חסרת דאגות, ובסופו של דבר נמלט מעל החומה, בורח לתוך ביצה ולבסוף רוכב משם על זוג סוסים.
כשהסוסים זורקים את מיקי מצוק, יוצא שהוא נופל דרך גג הכלא ומוצא את עצמו בחזרה בתאו.
הופעות נוספות: קלרבל הפרה, פיט, פלוטו (אב טיפוס)מיקי קורא בעיתון על גורילה בשם בפו שברחה מגן החיות של העיר המקומית ומתקשר למיני להזהיר אותה.
מיני מתעקשת שהיא לא מפחדת ומנגנת למיקי בפסנתר דרך הטלפון.
בזמן שמיני מנגנת, בפו נכנס לבית וחוטף אותה, קושר אותה ולוקח אותה לעליית הגג.
מיקי שומע את הצרחות של מיני בטלפון ורץ לביתה כדי להציל אותה לפני שבפו ישוב.
הופעות נוספות: מיני מאוס, בפו הגורילהמיקי ומיני יוצאים לפיקניק יחד עם הכלב של מיני, רובר.
מיקי מביא גרמופון, ובזמן שהוא ומיני רוקדים, מגוון בעלי חיים גונבים להם את האוכל.
לבסוף מזג האוויר הופך להיות סוער במיוחד והשלישייה חוזרת הביתה במהירות.
הופעות נוספות: מיני מאוס, פלוטו בתור "רובר", המכונית של מיקייצירה תקופתית המתרחשת במערב הישן; מיקי ומיני הם חלק משיירה של מתיישבים חלוצים אמריקאים.
ותצפיתן אינדיאני מזהה את שיירת הקרונות ומכנס קבוצת מלחמה.
באותו לילה, לאחר שהחנו את הקרונות במעגל, החלוצים רוקדים ושרים ומאוחר יותר שומעים על עז זקן שר ביצוע מרגש של "נלי גריי".
בדיוק אז האינדיאנים תוקפים ומתחיל הקרב.
מיקי ומיני מפחידים את האינדיאנים בכך שהם מרמים אותם לחשוב שחיילי פרשים אמריקאים מתקרבים.
חלקשם הסרטשם הסרט באנגליתבמאיתאריך יציאהחבריו של מיקי עורכים מסיבת יום הולדת בביתה של מיני.
מיני נותנת מתנה למיקי פסנתר, ושני העכברים מבצעים דואט לפסנתר לשיר "I Can't Give You Anything but Love, Baby".
לאורך כל המסיבה, הדמויות שרות ורוקדות לעוד שירים נוספים.
הופעות נוספות: מיני מאוס, הוראס הורסקולר, קלרבל הפרהמיקי עובד כנהג מונית בעיר הגדולה.
לאחר שהפסיד את הלקוח הראשון שלו, מיקי אוסף את מיני לשיעור המוזיקה שלה.
אולם המונית של מיקי קיבלה תקר בגלגל ומיקי אינו מצליח לתקנו.
פיט מופיע בתור מוכר שמן אשר נותן תרופה למונית של מיקי.
בעקבות כך, הרכב יוצא מכלל שליטה ומיקי, מיני והמונית מתנגשים באסם ומתכסים בנוצות.
הופעות נוספות: מיני מאוס, פיט בתפקיד "ד"ר פפ"מיקי הוא ניצול מספינה באוקיינוס ומגיע לחופו של אי ג'ונגל.
לאחר שאכל בננות, פסנתר נשטף אל החוף ומיקי מנגן בו תוך שהוא מתמודד בהתחלה עם חיות בר טורדניות, ואחר כך כאלו מסוכנות.מיקי ופלוטו יוצאים לצוד איילים.
מיקי יורה בטעות בפלוטו עם רובה הציד שלו והכלב משחק עצמו מת.
אחר כך מיקי ופלוטו נתקלים באייל אמיתי ונמלטים משם.
הערות: זוהי הופעתו הראשונה של פלוטו ככלבו של מיקי.בעודו עובד בתור נער שליחויות המסיע עגלה מלאה בכלי נגינה, מיקי עובר ליד ביתה של מיני.
הוא מתגנב אליה בזמן שהיא בחוץ מכבסת.
שני העכברים מתחילים לרקוד בחצר, אבל מיקי מעיף כוורת דבורים על החמור שרתום לעגלה.
הפרד בועט בעגלה והכלים נוחתים על החיות.
יחד כולם מנגנים את "כוכבים ופסים לנצח".
הופעות נוספות: מיני מאוס, פלוטו, פיטמיקי מתכונן לדייט ועוזב את ביתו, אבל פלוטו רוצה להצטרף אליו.
מיקי אומר לפלוטו להישאר בבית וקושר אותו למלונה, אבל פלוטו עוקב אחריו בכל זאת, גורר את המלונה מאחוריו.
בביתה של מיני מיקי ומיני מנגנים מוזיקה, בעוד שבחוץ פלוטו רודף אחרי חתול.
הכאוס בסופו של דבר קוטע את הדייט.
הופעות נוספות: מיני מאוס, פלוטומיקי מנגן בפסנתר באולם קונצרטים ואליו מצטרפת מיני ששרה "סנט לואיס בלוז".
מאוחר יותר מיקי מנצח על תזמורת בלוז שמתגלה ככבדה מדי לבמה.
הופעות נוספות: מיני מאוס, הוראס הורסקולר, קלרבל הפרהמיקי ופלוטו יוצאים לדוג בסירה מעל אגם לאחר שהטביעו שלט שאומר "אסור לדוג".
הדגים מתגלים כאינטליגנטיים מאוד וממבצעים כמה קונדסים על צמד הדייגים, כולל קשירת חוטי הדיג שלהם.
בסופו של דבר מופיע שוטר, ומנסה לעצור את מיקי ממלאכת הדיג, אך הוא נופל בטעות למים.
הופעות נוספות: פלוטומיקי מקים תחנת רדיו באסם ומנחה תוכנית מוזיקה.
בזמן שמיני, הוראס וקלרבל מופיעים, מיקי נאבק להרחיק מהאסם משפחת חתולים שרוצים להפריע לשידור.
הופעות נוספות: מיני מאוס, הוראס הורסקולר, קלרבל הפרה, פלוטומיקי וחבריו מבלים יום רגוע בחוף הים, הולכים לשחות ונהנים מפיקניק.
כאשר פלוטו שולף בטעות תמנון תוקפני מהים, החבורה נלחמת בו באמצעות טכניקות שנלמדו מוקדם יותר באותו היום, כמו יריקות גרעיני האבטיח של הוראס והטחת צנצנות זיתים כבושים מגרונה של קלרבל.
הופעות נוספות: מיני מאוס, הוראס הורסקולר, קלרבל הפרה, פלוטומיקי מכסח את החצר שלו עם מכסחת דשא שנמשכה על ידי פלוטו, בזמן שמיני משקה את הגינה שלה בסמוך.
מיקי עובד על מיני בכך שהוא מעמיד פנים שהוא ציפור בתוך השובך, אך במקום זאת הוא נתקף על ידי חתול.
בזמן שמיקי ומיני מנגנים יחד במפוחית, פלוטו רודף אחרי החתול, אבל המכסחת עדיין קשורה אליו והיא חותכת את כל מה שנקרה בדרכה.
הופעות נוספות: מיני מאוס, פלוטומיקי ומיני מכניסים לביתם גורי חתלתולים יתומים בתקופת חג המולד.
החתלתולים מציקים לפלוטו, גורמים נזק לבית ופושטים על עץ חג המולד.
הופעות נוספות: מיני מאוס, פלוטו, חתלתולים
הערות: היה מועמד לפרס אוסקר לסרט המונפש הקצר הטוב ביותר.
חלקשם הסרטשם הסרט באנגליתבמאיתאריך יציאה37ציד הברווזיםThe Duck Huntברט גילט21 בינואר 1932מיקי ופלוטו הולכים לאגם לצוד ברווזים.
בזמן שמיקי מתחבא מאחורי קני סוף בסירה עם רובה ציד, פלוטו חובש ברווז מזויף על ראשו ושוחה למרכז האגם.
הברווזים מגלים את התרמית לאחר שמיקי יורה בטעות חור בתחתית הסירה שלו.
הופעות נוספות: פלוטומיקי ופלוטו הולכים לקניות עבור מיני ומאוחר יותר עוזרים לה לבשל.
פלוטו מתנהג באופן לא ראוי ומנסה לגנוב את הבשר הודו מה שמוביל לאסון.
הופעות נוספות: מיני מאוס, פלוטו39הכלב המטורףThe Mad Dogברט גילט27 בפברואר 1932מיקי עושה אמבטיה לפלוטו, אבל הכלב לא אוהב את זה וקופץ מהאמבטיה.
לאחר מכן פלוטו בולע בטעות את חפיסת הסבון ומתחיל לשהק בועות.
בבהלה, פלוטו מתחיל לרוץ בעיר, כל אותו זמן משהק בועות.
אנשים בעיר נכנסים לפאניקה כשהם רואים את פלוטו עם קצף בפיו, ומניחים שיש לו כלבת.
פיט, לוכד הכלבים של העיר, דוחק את פלוטו בסמטה באיומי אקדח.
מיקי מתחנן בפני פיט על חייו של פלוטו, אך ללא הועיל.
לבסוף מיקי משחיל חתול למכנסיו של פיט כדי להסיח את דעתו, בזמן שהוא ופלוטו רצים הביתה.
הופעות נוספות: פלוטו, פיט40אולימפיאדת האסםBarnyard Olympicsוילפרד ג'קסון13 באפריל 1932מספר מתמודדים משתתפים במשחקים האולימפיים כולל איגרוף וצלילה.
משתתף אחר במרוץ (המזכיר את פיט) מנסה לחבל בסיכויים של מיקי לנצח במהלך הדרך.
הופעות נוספות: מיני מאוס, הוראס הורסקולר, קלרבל הפרה, פיט
הערות: יצא במקביל לאולימפיאדת בלוס אנג'לס בקיץ 1932.41המופע של מיקיMickey's Revueוילפרד ג'קסון12 במאי 1932מיקי מציג רביו באולם קונצרטים לא רשמי.
התוכנית כוללת תזמורת בניצוחו של מיקי, מופע במה עם מיני כפיה ושלוש פרות רקדניות, שני כלבים רוקדים ודואט רגטיים של מיקי ומיני.
יש כמה הסחות דעת לאורך ההופעה הכוללים את גופי שצוחק בקול רם מבין הקהל ופלוטו שמשוטט על הבמה.
הופעות נוספות: מיני מאוס, גופי (בתור "דיפי דואוג"; הופעת בכורה של הדמות), הוראס הורסקולר, קלרבל הפרה, פלוטו42איכר מוזיקליMusical Farmerוילפרד ג'קסון8 ביוני 1932מיקי שותל זרעים עם פלוטו.
כשמיקי רואה את מיני חולבת פרה, הוא מחליט להתגנב אליה ולהפחיד אותה יחד עם פלוטו בתוך דחליל.
בסופו של דבר מיקי מתגלה והוא ומיני מנגנים מוזיקה על החיות וכלי נגינה מאולתרים אחרים.
מאוחר יותר מיקי מנסה לצלם ביצה ענקית שהטילה אחת התרנגולות.
הופעות נוספות: מיני מאוס, פלוטו43מיקי בערביהMickey in Arabiaוילפרד ג'קסון11 ביולי 1932מיקי ומיני מבקרים במזרח התיכון כתיירים.
בזמן שהם מצטלמים עם המקומיים, פיט הסולטאן מופיע וחוטף את מיני מעבר החומה, כשהוא נושא אותה לעבר ההרמון.
מיקי דולק אחריו על הגמל שלו אבל הוא מואט משום שהגמל שיכור.
מיקי נלחם בפיט ואנשיו ובסופו של דבר מציל את מיני.
הערות: הסרט האחרון שהופץ על ידי סרטי קולומביה.44הסיוט של מיקיMickey's Nightmareברט גילט13 באוגוסט 1932מיקי הולך לישון לילה אחד וחולם שהוא ומיני מתחתנים.
עד מהרה מגיעות כמה חסידות לביתם כשהן מורידות תינוקות, ברצף וללא הפסקה.
מצבור הילדים גובר על הבית ויוצר מטרד עבור מיקי ופלוטו.
לבסוף מיקי מתעורר עם נחרצות לא להתחתן לעולם.
הופעות נוספות: מיני מאוס, פלוטו, היתומים
הערות: הסרט הראשון שהופץ על ידי יונייטד ארטיסטס, הציג פתיח כותרת חדש הכולל את פניו של מיקי מאוס.45הסוחר מיקיTrader Mickeyדייוויד הנד20 באוגוסט 1932מיקי ופלוטו חוקרים באפריקה ולוקחים את סירת המסחר שלהם במורד נהר הג'ונגל.
הם נתקלים בשבט של קניבלים עוינים שלוקחים את הדברים של מיקי ומנסים לבשל את צמד החוקרים.
מאוחר יותר כשבני השבט עוברים על הסחורה של מיקי, הם מגלים כמה כלי נגינה.
כשמיקי מלמד אותם איך לנגן בכלים, הם מחליטים לא לבשל אותו.
הופעות נוספות: פלוטו, קניבלים46המסיבה הנהדרתThe Whoopee Partyוילפרד ג'קסון17 בספטמבר 1932מיקי וחבריו עורכים ומשתתפים במסיבת קהילתית חגיגית.
הופעות נוספות: מיני מאוס, גופי, הוראס הורסקולר, קלרבל הפרה47טאצ'דאון מיקיTouchdown Mickeyוילפרד ג'קסון15 באוקטובר 1932מיקי מוביל את קבוצתו, "מיקי'ס מנגלרס", נגד קבוצת "האלי קאטס" במשחק פוטבול אמריקאי.
"האלי קאטס" מורכבת מכמה חתולים שחורים גדולים וזהים בעוד ש"מיקי'ס מנגלרס" מורכבת מסוגים שונים של בעלי חיים, כולל תיש נגחן, כלב תחש ארוך וחזיר גדול המסוגל למעוך ו"לגהץ" את יריביו.
גופי מציג את המשחק ברדיו.
הופעות נוספות: מיני מאוס, גופי, הוראס הורסקולר, קלרבל הפרה, פלוטו48הקנרית הסוררתThe Wayward Canaryברט גילט12 בנובמבר 1932מיקי נותן למיני קנרית במתנה.
לקנרית מסתבר שיש כמה תינוקות.
הציפורים משתחררות בביתה של מיני וגורמות לבעיות.
פלוטו מציל מאוחר יותר את הקנרית מחתול.
הופעות נוספות: מיני מאוס, פלוטו49נער הקלונדייקThe Klondike Kidוילפרד ג'קסון12 בנובמבר 1932מיקי עובד כפסנתרן בבר באזור קלונדייק.
לילה אחד הוא מוצא את מיני בקור ומציל אותה על ידי הכנסתה לתוך הבר.
נראה ששני העכברים פוגשים זה את זה בפעם הראשונה.
מאוחר יותר פורע חוק מבוקש, פייר האיום (בגילומו של פיט), נכנס לבר ולאחר קרב יריות, חוטף את מיני.
מיקי רודף אחרי פייר במזחלת כלבים שנמשכת על ידי פלוטו ובסופו של דבר מוצא את המחבוא של פייר.
הופעות נוספות: מיני מאוס, גופי, פלוטו, פיט בתור "פייר האיום"
הערות: הסרט האחרון של מיקי מאוס שהוקלט עם Cinephone, שהוצג לראשונה ב"ספינת הקיטור וילי".50המעשה הטוב של מיקיMickey's Good Deedברט גילט17 בדצמבר 1932בערב חג המולד, מיקי מוכר בחוסר רצון את פלוטו כדי להעניק למשפחה ענייה חג מולד שמח.
פלוטו, לעומת זאת, עובר התעללות בביתו החדש ומסולק החוצה לאחר שיצר בלגן.
מיקי ופלוטו סוף סוף מתאחדים.
הופעות נוספות: פלוטו, אדלברט, אביו של אדלברט, משרת
הערות: סרט מיקי מאוס הראשון שהוקלט באמצעות RCA Photophone, מערכת השמע המסונכרן המוקדמת בתעשיית הסרטים.
חלקשם הסרטשם הסרט באנגליתבמאיתאריך יציאה51בונים בנייןBuilding a Buildingדייוויד הנד7 בינואר 1933מיקי עובד באתר הבנייה של גורד שחקים על פיגומים בזמן שמיני מוכרת ארוחות צהריים בקופסאות לפועלים.
פיט, מנהל העבודה, מטריד את מיני ומאוחר יותר גונב את ארוחת הצהריים של מיקי.
הופעות נוספות: מיני מאוס, פלוטו, פיט
הערות: גרסה מחודשת דומה, אך מפורטת יותר, לסרט דיסני המצויר של אוסוולד הארנב, "גורדי שחקים" (1928).
היה מועמד לפרס אוסקר לסרט המונפש הקצר הטוב ביותר.52הדוקטור המטורףThe Mad Doctorדייוויד הנד21 בינואר 1933מדען משוגע בשם ד"ר XXX לוכד את פלוטו הכלב של מיקי ולוקח אותו למעבדה שלו.
מיקי עוקב אחריו ומנסה להציל את פלוטו.
הופעות נוספות: פלוטו, ד"ר XXX53פלוטו ידידו של מיקיMickey's Pal Plutoברט גילט18 בפברואר 1933פלוטו מציל גורי חתלתולים מטביעה, אך מאוחר יותר מחל לקנא כאשר מיקי לוקח את הגורים הביתה ומתייחס אליהם כאל חלק מהמשפחה.
כשפלוטו מנסה לשמור על הטריטוריה שלו מהחתלתולים, הוא גורם למהומה ומיקי זורק אותו מהבית.
מאוחר יותר החתלתולים יוצאים החוצה ונופלים לבאר, ומעניקים לפלוטו דילמה מוסרית, האם להציל אותם בפעם השנייה או לאו.
הופעות נוספות: מיני מאוס, מלאך ושטן שעל כתפיו של פלוטו, חתלתולים
הערות: נתן השראה לסרט "תן כף" (1941).54המלודרמר של מיקיMickey's Mellerdrammerוילפרד ג'קסון18 במרץ 1933מיקי וחבריו מעלים מחזה-עיבוד דל תקציב ל"אוהל הדוד תום" בפני חיות החווה בתוך האסם.
לאורך המחזה קורות שלל בעיות טכניות ובמיוחד בסופו כשהכלבים שרודפים אחרי אליזה גורמים לכאוס גדול על הבמה וללהקת התזמורת.
הופעות נוספות: מיני מאוס, גופי (בתור "דיפי דואוג"), הוראס הורסקולר (ללא העול שלו), קלרבל הפרה55ימים עברוYe Olden Daysברט גילט8 באפריל 1933מחזמר המתרחש באירופה של ימי הביניים; המלך מארגן לבתו (מיני) מפגש לנישואין עם נסיך אורח (דיפי דואוג/גופי).
כשמיני מסרבת, המלך נועל אותה במגדל.
מיקי מופיע כמשורר נודד ומציל את מיני מהמגדל, אך המלך מגלה אותם לפני שהם יכולים לברוח וחורץ את דינו של מיקי למוות באמצעות גיליוטינה.
בדיוק כשמיקי עומד להיהרג, מיני מתוודה על אהבתה למיקי, ובשלב זה המלך מזמין דו-קרב בין דיפי למיקי.
הופעות נוספות: מיני מאוס, גופי (בתור "דיפי דואוג"), קלרבל הפרה, מלך56טייס הדוארThe Mail Pilotדייוויד הנד13 במאי 1933מיקי עובד כטייס שליח בשירות דואר האוויר ועוזר בלכידתו של פיט אשר מבוקש כשודד דואר.
הערות: בערך באותו זמן שהסרט יצא לאקרנים רצועת הקומיקס של מיקי מאוס פרסמה קו עלילה (מאת פלויד גוטפרדסון) המבוססת על הסרט, שהופיעה בין ה-27 בפברואר ל-10 ביוני.57האיש המכני של מיקיMickey's Mechanical Manוילפרד ג'קסון17 ביוני 1933מיקי בונה ומאמן רובוט איגרוף להתמודד מול קונגו הרוצח, גורילת איגרוף מאומנת.
מיני מגלה שקולו של הצופר גורם לרובוט "להשתגע", אפקט שאינו מוצא חן בעיני מיקי.
עם זאת, כאשר הרובוט מובס במשחק, מיני משתמשת בצופר כדי להניע את הרובוט לניצחון.
הופעות נוספות: מיני מאוס, האיש המכני של מיקי, בפו הגורילה (בתור "קונגו הרוצח")58מופע הבכורה החגיגי של מיקיMickey's Gala Premierברט גילט1 ביולי 1933מתרחש בתיאטרון הסיני של גראומן בהוליווד, מיקי וחבריו משתתפים בהקרנת הבכורה של אחד מסרטיו, המטא-בדיוני "הרומן הדוהר", המבוסס על "הגאוצ'ו הדוהר".
גם גרסאות קריקטוריסטיות של כוכבי קולנוע משתתפות בהקרנה ונהנות ממנה מאוד.
לאחר הסרט, מיקי זוכה לשבחים מרבים מהמשתתפים בתוכנית, אך כשגרטה גרבו מנשקת אותו, מיקי מתעורר ומגלה שזה היה חלום.
הופעות נוספות: מיני מאוס, הוראס הורסקולר, קלרבל הפרה, פלוטו, פיט; מעל 40 הופעות קמאו של ידוענים אמיתיים
הערות: ישנה גרסה צבעונית משנת 1991. סרט זה היה האחרון ששודר בשירות הטלוויזיה של ה-BBC בשנת 1939 והיה הראשון לאחר ששירות הטלוויזיה של ה-BBC הושק מחדש לאחר מלחמת העולם השנייה ב-1946.59אהבת נעוריםPuppy Loveוילפרד ג'קסון2 בספטמבר 1933מיקי ופלוטו מבקרים אצל האהובות שלהם, מיני ופיפי.
בזמן שמיקי ומיני עסוקים בנגינה בפסנתר (מנגנים את השיר "Puppy Love"), פלוטו גונב את קופסת השוקולדים שמיקי הביא למיני ונותן אותה לפיפי.
לאחר מכן הוא מחליף את השוקולד בעצם ומחזיר את הקופסה.
שתי מערכות היחסים מתקררות כאשר מיני מגלה את העצם, אבל מאוחר יותר היא מגלה את השוקולד האכול ומתאחדת עם מיקי.
הופעות נוספות: מיני מאוס, פלוטו, פיפי הפקינזית60מרוץ המכשוליםThe Steeple Chaseברט גילט30 בספטמבר 1933מיקי הוא רוכב סוסים במרוץ מכשולים; הסוס שלו, ת'נדרבולט, ממומן על ידי קולונל רולף.
לאחר שמיקי מבטיח לנצח במרוץ, הסוס מגלה באורווה בקבוק של מונשיין (משקה אלכוהול חריף) ומשתכר.
במקום הסוס, מיקי מלביש את שני הסייסים של הקולונל בתחפושת של סוס, ובעזרת נחיל דבורים הרודף אחריו, הוא מצליח לנצח במרוץ.
הופעות נוספות: מיני מאוס, קולונל רולף, ת'נדרבולט61חנות חיות המחמדThe Pet Storeוילפרד ג'קסון28 באוקטובר 1933מיקי מקבל עבודה בחנות לחיות מחמד של טוני, ובזמן שהבעלים לא נמצא מיני מבקרת כדי להישאר עם מיקי.
קוף-אדם המוחזק בחנות מקבל השראה מהסרט "קינג קונג" משנת 1933, בורח מהכלוב שלו, חוטף את מיני ומטפס על מגדל של קופסאות.
נחיל של ציפורים וחיות אחרות נלחמים בקוף ויוצרים בלגן עצום בחנות.
מיקי ומיני בורחים בדיוק בזמן לפני שהבעלים חוזר.
הופעות נוספות: מיני מאוס, טוני, בפו הגורילה62עולם הענקיםGiantlandברט גילט25 בנובמבר 1933מיקי מספר את הסיפור "ג'ק ואפון הפלא" לאחייניו העכברונים ושם את עצמו בסיפור בתור ג'ק.
הסרט משתלט על הקריינות של מיקי ומציג אותו מבקר בעולם הענקים ופוגש את הענק.
הערות: נתן השראה לקטע "מיקי ואפון הקסם" מתוך הסרט "חופשי ומאושר".
חלקשם הסרטשם הסרט באנגליתבמאיתאריך יציאה63חטופים בלב יםShanghaiedברט גילט13 בינואר 1934מיקי ומיני נחטפים על ידי פיט שמתפקד כקפטן של ספינה.
מיקי מצליח להימלט מהקשירה ונלחם בפיט ואנשיו כדי להשתלט על הספינה.
הופעות נוספות: מיני מאוס, פיט64מחנה שטחCamping Outדייוויד הנד17 בפברואר 1934מיקי, מיני, הוראס וקלרבל יוצאים למחנאות בטבע.
בעודם נהנים יתוש קטן מטריד את מנוחתם, הוראס מכה אותו והוא הולך.
עד שלפתע מגיע נחיל יתושים נקמני והחבורה מוצאת עצמה מתגוננת מפניהם.
הערות: ידוע גם בשם "צרות במחנה" (Camping Troubles) בהממלכה המאוחדת.65פלוטו השובבPlayful Plutoברט גילט3 במרץ 1934לאחר שהפריע למיקי בעבודות הגינה, פלוטו משחק עם הצינור ותולש אותו ממקומו.
כשמיקי נכנס למרתף כדי לסגור את המים, פלוטו בולע בטעות פנס מה שגורם לו להיכנס לפאניקה ולבסוף לקרוע חור ברשת של הדלת, מה שמאפשר לזבובים להיכנס.
לאחר מכן מיקי בא לעזרתו של פלוטו, אשר הסתבך עם נייר זבובים.
הופעות נוספות: פלוטו66גוליבר מיקיGulliver Mickeyברט גילט19 במאי 1934בהשראת קריאת הספר "מסעי גוליבר", מיקי מספר לאחייניו העכברונים על כך שספינתו נטרפה בלב ים והוא נסחף לארץ של אנשים זעירים.
האנשים הקטנים חושדים בו בהתחלה ואפילו כובלים אותו בחבלים, אבל מאוחר יותר העיר מותקפת על ידי עכביש ענק שבו מיקי נלחם.
הופעות נוספות: פלוטו, אחיינים67מכבש הקיטור של מיקיMickey's Steam Rollerדייוויד הנד16 ביוני 1934מיקי עובד כנהג של מכבש קיטור.
הוא נתקל במיני ששומרת על שניים מאחיינים שלו.
כדי לתת לילדים קצת כיף, מיקי גורר אותם בעגלה שלהם באמצעות מכבש הקיטור.
לאחר הנסיעה, בזמן שמיקי לא צופה, האחיינים משתלטים בעצמם במכבש הקיטור ומביאים הרס על העיר.
הופעות נוספות: מיני מאוס, מורטי ופרדי
הערות: כותרת הסרט כתובה גם "מכבש-הקיטור של מיקי" (Mickey's Steam-Roller) בגרסה מאוחרת.68ההתרמה לבית היתומיםOrphan's Benefitברט גילט11 באוגוסט 1934מיקי וחבריו העלו מופע צדקה לקבוצת יתומים סוררים.
דונלד מאבד את עשתונותיו כאשר היתומים פוגעים בביצועיו.
הופעות נוספות: דונלד דאק, גופי, הוראס הורסקולר, קלרבל הפרה, קלרה קלאק (הופעת בכורה), היתומים
הערות: ההופעה המשותפת הראשונה של מיקי ודונלד יחד.69מיקי משחק אותה אבאMickey Plays Papaברט גילט29 בספטמבר 1934דמות מסתורית עם ברדס מתקרבת לביתו של מיקי כשהוא ופלוטו קוראים ספר מפחיד בשם "הבכי בלילה".
הדמות מתגלה כאם חסרת כל המשאירה תינוק על סף דלתו של מיקי.
התינוק, עכבר בשם אלמר, מתגלה כילד בררן שקשה לרצותו ומיקי ופלוטו צריכים לעבוד בכדי לשמח אותו.
הופעות נוספות: פלוטו, אלמר70חוטף הכלביםThe Dognapperדייוויד הנד17 בנובמבר 1934צמד השוטרים מיקי ודונלד מנהלים מרדף אחר הפושע פיט אשר חטף את פיפי, כלבת המחמד של מיני.
הופעות נוספות: דונלד דאק, פיט, פיפי הפקינזית; הופעת קמאו של מיני מאוס71מיקי אקדח כפולTwo-Gun Mickeyבן שרפסטין15 בדצמבר 1934מיקי מופיע כקאובוי אשר נתקל במדבר במיני העצמאית שמתעקשת שהיא יכולה לדאוג על עצמה.
בעיר מיני שוב מסרבת לעזרה הפעם מפיט, אך מתברר שהאחרון הוא פורע חוק.
לאחר שמיני עוזבת את העיר, פיט וחבורת השודדים שלו רודפים אחריה, אך מיקי מבין שמיני בצרות ולבסוף בא לעזור לה.
הערות: תפקידה הראשון של מיני כפרוטגוניסט.
חלקשם הסרטשם הסרט באנגליתבמאיתאריך יציאה72מיקי וששתMickey's Man Fridayדייוויד הנד19 בינואר 1935לאחר שספינתו נטרפה, מיקי נסחף אל אי בו הוא מגלה שבט של קניבלים.
הוא מפחיד אותם ומציל את חייו של בן שבט אחד שחבריו עמדו לבשל.
מיקי קורא לו "ששת", ויחד הם בונים מבצר מלא במלכודות.
שאר בני השבט בסופו של דבר מופיעים שוב ותוקפים את המבצר.
מיקי ושישי נוטשים את האי בסירה.
הערות: קיבל השראה מהרומן "רובינזון קרוזו".73קונצרט הלהקהThe Band Concertוילפרד ג'קסון23 בפברואר 1935מיקי מנצח על להקת מוזיקה תזמורתית באמצעות ביצוע קונצרט פומבי לאוברטורה של וילהלם טל.
דונלד דאק מסיח את דעת הלהקה בכך שהוא מצטרף ללא הזמנה ומנגן עם חלילית.
הקונצרט נהרס מאוחר יותר על ידי טורנדו.
הופעות נוספות: דונלד דאק, גופי, הוראס הורסקולר, קלרבל הפרה, פיטר פיג, פאדי פיג
הערות: זהו הסרט הראשון של מיקי מאוס עם צבע.
מיקי לא מדבר בסרט זה.74תחנת השירות של מיקיMickey's Service Stationבן שרפסטין16 במרץ 1935מיקי, דונלד וגופי עובדים במוסך ומנסים לתקן את מכוניתו של פיט אך קורות השפעות הרות אסון.
הופעות נוספות: דונלד דאק, גופי, פיט
הערות: ההרפתקה הראשונה של מיקי, דונלד וגופי.75הקנגורו של מיקיMickey's Kangarooדייוויד הנד13 באפריל 1935מיקי מקבל מתנה מהיינן המפורסם באוסטרליה ארגז המכיל קנגורו מתאגרף ותינוקו.
הקנגורו התינוק גורם לפלוטו לקנא בהתחלה, אבל מאוחר יותר הוא לומד לחבב אותו.
בינתיים, מיקי מתאגרף עם הקנגורו הבוגר ומקבל מכות נמרצות.
הופעות נוספות: פלוטו, הופי הקנגורו, קנגורו תינוק
הערות: הפעם היחידה בה שומעים את פלוטו חושב.
הסרט האחרון של מיקי בשחור-לבן.76הגן של מיקיMickey's Gardenוילפרד ג'קסון13 ביולי 1935מיקי ופלוטו עוסקים בקטילת חרקים בגינתם, אך כאשר הם נחשפים לחומר ההדברה העניינים נעשים הזויים ואף מאיימים.
הופעות נוספות: פלוטו77מכבי האשMickey's Fire Brigadeבן שרפסטין3 באוגוסט 1935מיקי, דונלד וגופי הם כבאים המגיעים לכבות שרפה במלון.
לאחר שחוו תקלות רבות, השלישייה סוף סוף נכנסת לבניין ומגלה למעלה אורחת שלא מודעת לכך שהמלון בוער.
הופעות נוספות: דונלד דאק, גופי, קלרבל הפרה78יום הדין של פלוטוPluto's Judgement Dayדייוויד הנד31 באוגוסט 1935לאחר שפלוטו רודף אחרי חתול בתוך הבית, מיקי נוזף בו על כך שהוא תמיד מתעלל בחתולים, ומוסיף כי יהיה לו הרבה מה לענות ביום הדין שלו.
לאחר מכן פלוטו נרדם וחולם על יום הדין בו הוא נשפט על ידי בית משפט גיהנומי המורכב כולו מחתולים.
בדיוק כשהחתולים עומדים לשרוף את פלוטו בחיים, הוא מתעורר ומגלה הערכה חדשה לחתולים.
הופעות נוספות: פלוטו79על הקרחOn Iceבן שרפסטין28 בספטמבר 1935מיקי וחבריו מחליקים בנחת על הקרח של נהר קפוא.
מיקי מלמד את מיני איך להחליק, גופי מנסה דרכים יוצאות דופן לדוג דגים ודונלד מותח את פלוטו על ידי הצמדת גלגיליות לרגליו בזמן שהוא ישן.
הופעות נוספות: מיני מאוס, דונלד דאק, גופי, פלוטו; הופעות קמאו של הוראס הורסקולר וקלרבל הפרה
הערות: הופעה משותפת ראשונה של מיקי, מיני, דונלד, גופי ופלוטו.
הופעתה הראשונה של מיני בצבע.
חלקשם הסרטשם הסרט באנגליתבמאיתאריך יציאה80קבוצת הפולו של מיקיMickey's Polo Teamדייוויד הנד4 בינואר 1936מיקי מוביל את קבוצתו במשחק פולו נמרץ.
הצוות של מיקי מורכב מדמויות מצוירות מסרטי דיסני בעוד שהקבוצה היריבה כוללת גרסאות מצוירות של כוכבי קולנוע מהחיים האמיתיים.
עוד כמה דמויות וכוכבים מופיעים בקהל הצופה במשחק.
דונלד מכין ארוחת צהריים לפיקניק ולא מצליח לשמור על האוכל שלא ייגנב על ידי היתומים ויאכל בטרם עת.
בינתיים, מיקי משחק פרה עיוורת עם קבוצה אחרת של היתומים.
דונלד מוטרד עוד יותר על ידי היתומים שמשתמשים בעבודת צוות כדי לגנוב אוכל בדרכים יצירתיות.
הופעות נוספות: דונלד דאק, יתומים82מיקי מאוס באופרהMickey's Grand Operaוילפרד ג'קסון7 במרץ 1936באולם קונצרטים רשמי, מיקי מנצח על תזמורת של אופרה בכיכובם של קלרה קלאק ודונלד דאק.
לפני התוכנית, מיקי מוצא במפתיע את פלוטו מאחורי הקלעים ושולח אותו הביתה.
אבל הכלב מוסח על ידי כובע קוסמים שבתוכו ארנב.
האופרה מתחילה, הכוללת את קלרה ודונלד מקרקרים ומגעגעים ללא הבנה הלוך ושוב.
פלוטו, שעדיין עוקב אחר הכובע הפולט חיות, עולה על הבמה במהלך המופע ויוצר כאוס.
הופעות נוספות: דונלד דאק, קלרבל הפרה, קלרה קלאק, פלוטו83מבעד למראהThru the Mirrorדייוויד הנד30 במאי 1936מיקי נרדם תוך כדי קריאה בספר "מבעד למראה" ומתחיל לחלום חלום המבוסס על הספר.
בחלום, מיקי עובר דרך המראה שלו ונכנס לעולם פנטזיה שהוא בעצם תמונת מראה של חדרו שלו, אלא שכמה עצמים דוממים הופכים למואנשים.
בסופו של דבר מיקי בורח מצבא של קלפי משחק עוינים עד אשר הוא מקיץ מהחלום.84עוברים דירהMoving Dayבן שרפסטין20 ביוני 1936מיקי ודונלד מפגרים בשכר הדירה שלהם.
כאשר השריף פיט מגיע ומגיש להם הודעה על מכירת חפציהם, הצמד מחליט לעבור דירה במהירות.
הם מגייסים לעזרתם את גופי, שעוסק במכירת קרח, המחזיק ברשותו משאית גדולה.
הופעות נוספות: דונלד דאק, גופי, פיט85יריבו של מיקיMickey's Rivalוילפרד ג'קסון20 ביוני 1936החבר לשעבר של מיני מופיע בפיקניק של מיקי ומיני באופן בלתי צפוי.
מורטימר מנסה להקסים את מיני, אבל מתנהג באופן מזלזל כלפי מיקי.
מאוחר יותר מורטימר מנסה להשוויץ בפני מיני על ידי לחימה בשור, אך כאשר השור בורח מהמכלאה שלו, מורטימר נס במהירות הבזק ומשאיר את מיקי להציל את מיני.
הופעות נוספות: מיני מאוס, מורטימר מאוס, הרכב של מיקי, הרכב של מורטימר86מטפסי הריםAlpine Climbersדייוויד הנד21 ביולי 1936מיקי, דונלד ופלוטו הולכים לטיפוס הרים באלפים.
מיקי נקלע לצרות לאחר שאמא נשר חוזרת לקן שלה בזמן שמיקי אוסף את הביצים שלה.
מזגו של דונלד מתלקח על עז הרים צעירה שאוכלת את פרחי האדלווייס שהוא קוטף.
בינתיים, פלוטו נופל לתוך גדת שלג וקופא לחלוטין.
הוא זוכה לתחייה על ידי כלב הצלה סן ברנרד שמשקה אותו ברנדי, אך הוא משתכר תוך כדי.
הופעות נוספות: דונלד דאק, פלוטו87הקרקס של מיקיMickey's Circusבן שרפסטין1 באוגוסט 1936מיקי הוא מנהל הזירה בקרקס ו"קפטן" דונלד דאק מופיע עם אריות ים מאומנים.
בקרקס מתקיים יום חינם עבור היתומים, אבל האחרונים עושים צרות במהלך המופע.
הופעות נוספות: דונלד דאק, היתומים, אריות ים, סולטי כלב הים88דונלד ופלוטוDonald and Plutoבן שרפסטין12 בספטמבר 1936דונלד עובד כשרברב כאשר פלוטו משמש לו כעוזר.
פלוטו נכנס לפאניקה לאחר שבלע בטעות מגנט.
הופעות נוספות: דונלד דאק, פלוטו
הערות: הסרט הראשון בו מיקי אינו מופיע כלל.89הפיל של מיקיMickey's Elephantדייוויד הנד10 באוקטובר 1936מיקי בונה בית חדש ונחמד עבור בובו הפיל, חיית המחמד החדשה שלו.
פלוטו מקנא ביחס שמיקי מעניק לבובו ובעזרת שטן הכתף שלו הוא זומם לסלקו.
המצב מסתבך כשתוכנית הנקמה שלו יוצאת מכלל שליטה.
הופעות נוספות: פלוטו, בובו הפיל, שטן הכתף של פלוטו
חלקשם הסרטשם הסרט באנגליתבמאיתאריך יציאה90שיקוי האומץThe Worm Turnsבן שרפסטין2 בינואר 1937ככימאי, מיקי משחזר נוסחה עתיקה ליצירת אומץ.
הוא מנסה אותו על זבוב שנתפס בקורי עכביש, עכבר, חתול ולבסוף על פלוטו הנמצא בסכנה מפיט לוכד הכלבים.
הופעות נוספות: פלוטו, פיט91דון דונלדDon Donaldבן שרפסטין9 בינואר 1937דון דונלד רוכב אל ביתה של דונה על חמור שמוציא אותו מדעתו.
הוא משעשע את דונה, עד שהאחרונה עולה על חמורו לרכיבה קצרה ונזרקת מגבו לתוך מזרקה.
לאחר מכן דונלד מחליף את החמור במכונית חדשנית.
הופעות נוספות: דונלד דאק, דונה דאק
הערות: סרט שני בו מיקי לא מופיע כלל.
הסרט הוצא מחדש מאוחר יותר כחלק מסדרת סרטי "דונלד דאק".92מיקי הקוסםMagician Mickeyדייוויד הנד6 בפברואר 1937בתיאטרון רשמי, מיקי מופיע בתור קוסם, אך דונלד אינו מפסיק להטריד אותו.
בהמשך מיקי משתמש בטריקים שלו כדי להחזיר לברווז העיקש באותה המידה.
הופעות נוספות: דונלד דאק, גופי93ציידי האייליםMoose Huntersבן שרפסטין20 בפברואר 1937מיקי, דונלד וגופי יוצאים למסע ציד לא מוצלח במיוחד.
גופי ודונלד מתחפשים לנקבת אייל קורא כדי למשוך אליהם אייל זכר, בעוד שמיקי מוסווה בתוך שיח.
הופעות נוספות: דונלד דאק, גופי94החובבנים של מיקיMickey's Amateursפינטו קולביג, ארדמן פנר, וולט פייפר17 באפריל 1937מיקי מנהל ומנחה תוכנית כישרונות ברדיו.
דונלד נחוש להשלים דקלום של "מנצנץ כוכב קטן" אף על פי שמיקי מבטל את הופעתו.
כמו כן מופיעות שתי הקלרות (קלרבל הפרה וקלרה קלאק) המבצעות יצירה אופראית.
כמו כן גם גופי מופיע בניגון שירים באמצעות מכשיר רב-אינסטרומנטלי.
הופעות נוספות: דונלד דאק, גופי, קלרבל הפרה, קלרה קלאק, פיט95המצאות מודרניותModern Inventionsג'ק קינג29 במאי 1937דונלד מבקר במוזיאון ליצירות מודרניות.
בין ההמצאות בהן הוא נאבק נכללים משרת רובוטי שלוקח את הכובע שלו, ערכה לטרמפיסטים, מכונת עטיפת חבילות, אומנת רובוטית וכיסא ספרים אוטומטי.
דונלד מאבד את עשתונותיו וממלמל באופן לא ברור בכל אחת מהן.
הערות: סרט שלישי ואחרון שבו מיקי אינו מופיע והסרט האחרון שהופץ על ידי יונייטד ארטיסטס.
הסרט הוצא מחדש מאוחר יותר כחלק מסדרת סרטי "דונלד דאק".96חופשה בהוואיHawaiian Holidayבן שרפסטין24 בספטמבר 1937מיקי וחבריו נהנים ומבלים בחופשה בהוואי.
הופעות נוספות: מיני מאוס, דונלד דאק, גופי, פלוטו
הערות: הסרט הראשון שהופת על ידי RKO Radio Pictures.97מנקי השעוןClock Cleanersבן שרפסטין15 באוקטובר 1937מיקי, דונלד וגופי מועסקים כשרתים במגדל שעון גבוה.
מיקי נאבק עם חסידה פולשת, דונלד נלחם בקפיץ מואנש וגופי חוטף חבטות מהפסלים האנימטרוניקים המצלצלים בפעמון השעון.
הופעות נוספות: דונלד דאק, גופי
הערות: 1000 חברים מתחום ההנפשה הצביעו בו כסרט המצויר ה-27 הגדול בכל הזמנים.98רוחות בודדותLonesome Ghostsברט גילט24 בדצמבר 1937מיקי, דונלד וגופי מנהלים את סוכנות להדברת רוחות רפאים ומקבלים הזמנה מקבוצה של "רוחות בודדות" שרוצות מישהו להפחיד.
הופעות נוספות: דונלד דאק, גופי, רוחות רפאים
הערות: הופץ שלושה ימים לאחר הסרט "שלגיה ושבעת הגמדים".
חלקשם הסרטשם הסרט באנגליתבמאיתאריך יציאה99בונים סירהBoat Buildersבן שרפסטין25 בפברואר 1938מיקי, דונלד וגופי בונים סירה מתוך ערכת עשה זאת בעצמך.
הסירה מגיעה בכמה ארגזים של חלקים מוכנים, כגון שדרית מתקפלת ותורן טלסקופי.
בהשקת הסירה, מיני מכנה את הסירה בשם "המלכה מיני", אבל כשהיא שוברת בקבוק שמפניה על החרטום, היא פוגמת בסירה, שמתפרקת בבת אחת בתוך המים.
הופעות נוספות: מיני מאוס, דונלד דאק, גופי; הופעות קמע של הוראס הורסקולר, קלרבל הפרה, מורטי ופרדי פילדמאוס
הערות: הסרט הראשון המציג את מיקי ללא זנב.100הטריילר של מיקיMickey's Trailerבן שרפסטין6 במאי 1938מיקי, דונלד וגופי יוצאים לטיול דרכים במעונוע שכמעט מסתיים באופן מאוד הרסני.
הופעות נוספות: דונלד דאק, גופי; הופעת קמע של פיט
הערות: הסרט המצויר ה-100 של מיקי מאוס.101ציידי הלווייתניםThe Whalersדיק הומר19 באוגוסט 1938מיקי, דונלד וגופי יוצאים לים למסע צייד לווייתנים אך דברים לא הולכים לפי התוכנית.
הופעות נוספות: דונלד דאק, גופי102התוכי של מיקיMickey's Parrotביל רוברטס9 בספטמבר 1938תוכי תועה מוצא את דרכו למרתף של מיקי, בעוד מיקי ופלוטו מאזינים לשדרן הרדיו המזהיר את הציבור מפני אסיר נמלט ורצחני.
מיקי שומע את הציפור במרתף ומאמין שהרוצח פרץ לביתו.
הופעות נוספות: פלוטו, תוכי103חייט קטן ואמיץBrave Little Tailorביל רוברטס23 בספטמבר 1938עיבוד רופף למעשייה "החייט האמיץ", המתרחשת באירופה של ימי הביניים; מיקי מוזמן על ידי המלך להרוג ענק המפיל את חיתתו על הממלכה, ומבטיח לו את ידה של בתו, הנסיכה מיני אם יצליח.
הופעות נוספות: מיני מאוס בתור "הנסיכה מיני", מלך, גוסטב הענק
הערות: היה מועמד לפרס אוסקר לסרט המונפש הקצר הטוב ביותר
חלקשם הסרטשם הסרט באנגליתבמאיתאריך יציאה104תערוכת הכלביםSociety Dog Showביל רוברטס3 בפברואר 1939מיקי נכנס עם פלוטו לתערוכת כלבים של החברה הגבוהה, אך נבעט החוצה.
מאוחר יותר הוא שוב מכניס את פלוטו לתחרות בזמן שהאחרון מתאהב בפיפי, כלבת פקינז אשר גם משתתפת בתערוכה, והוא אף מציל אותה כשהבניין עולה בלהבות.
הופעות נוספות: פלוטו, פיפי הפקינזית
הערות: זהו הסרט האחרון בו מיקי מוצג עם נקודות כעיניים.
צבעיו של מיקי הוחלפו משחור ולבן לשחור ובז' המדמה צבע גוף יותר.105מסיבת ההפתעה של מיקיMickey's Surprise Partyהמילטון לוסק18 בפברואר 1939מיני מנסה להפתיע את מיקי בכך שהיא אופה עוגיות ליום הולדתו.
אבל עקב חוסר תשומת לב העוגיות נשרפות ומיני פורצת בבכי.
מיקי רואה את עיצבונה של אהובתו ממהר לקנות עוגיות ושאר מיני מתיקה.
הופעות נוספות: מיני מאוס פלוטו, פיפי הפקינזית
הערות: סרט מסחרי בחסות חברת הביסקוויטים הלאומית נביסקו עבור התערוכה העולמית של ניו יורק.
זוהי ההופעה הראשונה של העיצוב המודרני לדמותו של מיקי.106המצביעThe Pointerקלייד ג'רונימי21 ביולי 1939במהלך מסע ציד, מיקי מנסה לאמן את פלוטו להיות כלב פוינטר.
לבסוף הצמד נתקל בדוב גריזלי גדול שמיקי מנסה לדבר אל ליבו לפני שהוא נס על נפשו.
חלקשם הסרטשם הסרט באנגליתבמאיתאריך יציאה107הגוררת של מיקיTugboat Mickeyקלייד ג'רונימי26 באפריל 1940מיקי הוא קפטן של גוררת יחד עם דונלד וגופי כצוות.
בעוד מיקי צובע את התורן ומתמודד עם שקנאי שיכור, הוא שומע אות מצוקה של ספינה טובעת.
מיקי קורא לצוות ומבקש מהם להפעיל את המנוע.
דונלד נאבק במוט החיבור של אחת הבוכנות וגופי בטעות מעמיס יתר על המידה את כבשן מנוע הקיטור של הספינה, גורם לפיצוץ קטסטרופלי ששובר את הסירה לחלקים.
כשמיקי, דונלד וגופי צפים במים בין שרידי הגוררת, הם מגלים שאות המצוקה ששמעו היה רק חלק מתסכית רדיו הסירה.
הופעות נוספות: דונלד דאק, גופי108בית החלומות של פלוטוPluto's Dream Houseקלייד ג'רונימי30 באוגוסט 1940מיקי מחליט לבנות לפלוטו בית חדש, אך תוך כדי הם מגלים מנורת קסמים.
המנורה מסיימת לבנות את הבית בחיפזון ומיקי מטיל על המנורה לבנות לפלוטו אמבטיה.
מאוחר יותר, כשמיקי נח ליד מכשיר הרדיו, מתחילה להיווצר בו בעיה מכנית.
מיקי מנסה לתקן אותה, אבל הרדיו כל הזמן מחליף תחנות.
המנורה, הנמצאת בטווח שמיעה בחדר הסמוך, לוקחת את קטעי האודיו האקראיים של הרדיו כפקודות מילוליות ומתחילה להכין את פלוטו כמעין מתכון.
בדיוק כשהמנורה עומדת לפרוס את פלוטו לפרוסות דקות, האחרון מתעורר ומגלה שזה היה רק חלום.
הופעות נוספות: פלוטו, מנורת הקסמים109מיקי מאוס נוסע ברכבתMr.
Mouse Takes a Tripקלייד ג'רונימי1 בנובמבר 1940מיקי ופלוטו יוצאים לנסיעה ברכבת למרות הכלל האוסר על כניסתם של כלבים.
פיט בתפקיד כרטיסן מאיים שנועד לאכוף את כלל זה.
מיקי בהתחלה מסתיר את פלוטו במזוודה שלו, אבל בסופו של דבר פיט מגלה אותו ורודף אחריהם ברכבת.
חלקשם הסרטשם הסרט באנגליתבמאיתאריך יציאה110הסופה הקטנהThe Little Whirlwindריילי תומסון14 בפברואר 1941מיקי מציע לנקות את חצרה של מיני תמורת העוגה שהיא אופה, אך תוכניתו מסוכלת על ידי סופה קטנה ושובבה.
לאחר שגירש את הסופה משם, מיקי כעת נרדף על ידי סופה גדולה יותר המעוללת נזקים רבים בכל האזור.
כשראתה את הנזק, מיני כועסת על מיקי ומשליכה את העוגה על פניו.
הערות: הסרט הראשון מתוך שניים שמציג את מיקי עם שיניים בולטות.111הג'נטלמן הג'נטלמניA Gentleman's Gentlemanקלייד ג'רונימי28 במרץ 1941פלוטו משמש כעוזרו האישי של מיקי.
הכלב מגיש למיקי ארוחת בוקר במיטה ולאחר מכן נשלח על ידי מיקי לעיר לקנות עיתון.
הופעות נוספות: פלוטו112כלבלב נושא מקלותCanine Caddyקלייד ג'רונימי30 במאי 1941מיקי יוצא לשחק גולף כאשר פלוטו משמש כנושא המקלות שלו.
פלוטו בהתחלה גורם להסחתו של מיקי, אך עוזר לו על ידי הצבעה על הכדור בדיוק כפי שלמד ב"המצביע".
מאוחר יותר פלוטו נתקל בגופר קונדסי שאחריו הוא פוצח במרדף תחת פני האדמה.
הערות: הסרט השני והאחרון שמציג את מיקי עם שיניים בולטות.113השנים הטובותThe Nifty Ninetiesריילי תומסון20 ביוני 1941יצירה היסטורית משנות ה-90; מיקי ומיני מבלים יחד את היום במופע וודוויל ונוסעים ברחבי העיר במכונית מעידן הפליז.
הופעות נוספות: מיני מאוס; גרסאות מצוירות של האנימטורים פרד מור ווורד קימבל; הופעות קמע של גופי, דונלד דאק, דייזי דאק, יואי, דואי ולואי114ההתרמה לבית היתומיםOrphans' Benefitריילי תומסון22 באוגוסט 1941מיקי וחבריו מעלים מופע צדקה לקבוצת יתומים סוררים.
הופעות נוספות: דונלד דאק, גופי, הוראס הורסקולר, קלרבל הפרה, קלרה קלאק, היתומים
הערות: גרסה מחודשת לגרסה בשחור-לבן של "ההתרמה לבית היתומים" (1934)115תן כףLend a Pawקלייד ג'רונימי3 באוקטובר 1941פלוטו מציל חתלתול מטביעה.
מיקי מכניס את החתלתול לביתו ופלוטו מתחיל לקנא.
כאשר החתלתול נופל בטעות לבאר, פלוטו מוצא את עצמו בדילמה מוסרית; האם להציל את החתלתול בפעם השנייה או לא.
הופעות נוספות: פלוטו, חתלתול, מלאך ושטן שעל כתפיו של פלוטו
הערות: זכה בפרס אוסקר לסרט המונפש הקצר הטוב ביותר.
גרסה מחודשת ל"פלוטו ידידו של מיקי" (1933).
מיקי ימאנה (ביפנית: 山根 視来; נולד ב-22 בדצמבר 1993 ביוקוהמה שביפן) הוא כדורגלן יפני המשחק בעמדת המגן הימני בקבוצת לוס אנג'לס מה-MLS.
ימאנה החל לשחק בקבוצה הבוגרת של שונאן בלמארה במסגרת ליגת המשנה היפנית בעונת .
בתום העונה העפיל עם הקבוצה לליגת העל היפנית.
בסך הכל שיחק במועדון במשך שלוש עונות, בהן ערך 100 הופעות ליגה והבקיע שלושה שערים.
ב-4 בינואר 2020 חתם ימאנה בקווסאקי פרונטלה מליגת העל היפנית.
ב-25 במרץ 2021 ערך ימאנה את הופעת הבכורה שלו בנבחרת יפן, בניצחון 3-0 על נבחרת קוריאה הדרומית במשחק ידידות.
מיקי מאוס: סיפורן של שתי מכשפות הוא ספיישל טלוויזיוני אמריקאי מוזיקלי בהנפשה ממוחשבת לליל כל הקדושים, מסוגת קומדיה, אימה וסלפסטיק, אשר מבוסס על סדרת הטלוויזיה "מיקי מאוס: הרפתקאות מבולבלות" בכיכובם של הדמויות מיקי מאוס, גופי, פלוטו, דונלד דאק, דייזי דאק, מיני מאוס, פיט וקלרבל הפרה.
הספיישל בוים על ידי ג'ף גורדון, נכתב על ידי רוברט רמירס, הופק על ידי בראדלי בולן, הופק בפועל על ידי רוב לדוקה ומארק סיידנברג ונערך על ידי ריד קרמר.
מוזיקת הספיישל הולחנה על ידי טוני מוראלס, וארבעת השירים המקוריים שהוא כולל נכתבו על ידי באו בלאק ודייוויד גולדסמית'.
חברת ההפקה של הספיישל היא Disney Television Animation שבבעלות חברת וולט דיסני.
הספיישל שודר לראשונה בארצות הברית בערוץ דיסני ג'וניור ב-7 באוקטובר 2021, ויום למחרת עלה לשירות הסטרימינג דיסני+.
בישראל הספיישל שודר לראשונה בדיבוב לעברית בערוץ דיסני ג'וניור ב-5 בדצמבר 2021, ושנה לאחר מכן, ב-9 בדצמבר 2022, עלה לשירות הסטרימינג דיסני+.
אורך הספיישל הוא כ-46 דקות.
ב-4 ביולי 2023 יצא לאור ספר ילדים המבוסס על הספיישל, אשר נכתב על ידי אנני אוירבך.
ב-1 באוקטובר 2023 שודר ספיישל הסטופ מושן "מיקי וחברים: תעלול או ממתק", אשר גם מבוסס על הסדרה ומוקדש לליל כל הקדושים.
בליל כל הקדושים מיקי מאוס מספר לכלבו פלוטו סיפור על שתי מכשפות מתלמדות, מיני המופלאה ודייזי דוזי, שחייבות לעבור ארבעה מבחנים על מנת לסיים את הלימודים באקדמיית המכשפות.
בעוד שדייזי לא בטוחה שתעבור, היא ומיני משלבות כוחות יחד עם הרוזן מיקולה והחבורה, כדי להביס את פיט רוח הרפאים השובב.
מיני ודייזי לומדות שהעבודה המשותפת מחזקת את הקסם והחברות ביניהן.
הדיבוב העברי בוים על ידי תמי ברק ומייה קדוש, והופק על ידי עדי וולוצקי באולפני אלרום.
שם הדמותמדבב/ת באנגליתמדבב/ת בעבריתהרוזן מיקולה - מיקי מאוסברט איוואןאוהד שחרפרנקן-גוףביל פרמריורם יוספסברגפלוטוביל פרמרדונלד-מומיהדניאל רוסניר נדירדייזי דוזיטרס מקניילהדר שחף-מעייןקוסמת קלרהבלאפריל וינצ'למיני המופלאהקייטלין רוברוקעינת אזולאיפיטג'ים קאמינגסערן מורפיגארופרנק ולקרבוץ' הבולדוגבובו לוקהניקה פוטרמןאילנית גרשון
בנוסף דיבבו בדיבוב העברי גדי לוי ומתן קסירר.
המפיקים בפועל של הספיישל הם רוב לדוקה ומארק סיידנברג, אשר עבדו בעבר על סדרות של ערוץ דיסני ג'וניור, בו שודר במקור הספיישל, ביניהן "מועדון החברים של מיקי מאוס" ו"ג'ייק והפיראטים מארץ לעולם לא".
הספיישל מבוסס על הסדרה "מיקי מאוס: הרפתקאות מבולבלות", כאשר יחד איתו הופק הספיישל "מיקי ומיני: היה היה חג מולד" שגם מבוסס עליה.
הספיישלים באווירת ליל כל הקדושים וחג המולד בהתאמה, והרעיון להפיק אותם, לפי המפיקים בפועל, הוא כי החגים אללו אהובים.
הספיישל הוא בהנפשה ממוחשבת, בדומה לסדרת הטלוויזיה, ומפני שהוא ארוך יותר מפרק רגיל באורך 11 דקות הייתה אפשרות להתמקד יותר בסיפורים דרמטיים, בערכי משחק, הבעה והפקה.
הספיישל לקח השראה מסרטים של חברת וולט דיסני, ביניהן "רוחות בודדות" (שלוקח חלק בסדרת הסרטים "מיקי מאוס"), "הוקוס פוקוס" ו"הטירה המכושפת", כאשר המסר שלו הוא עבודה משותפת וחברות.
צוות המדבבים המקורי והעברי מהסדרה דיבב גם בספיישל זה, כאשר הקלטת המדבבים בשפת המקור הייתה האתגר הגדול ביותר בהפקת הספיישל.
במקום להקליט באולפן מקצועי, צוות הדיבוב נאלץ לעבוד מרחוק מהבית עקב מגפת הקורונה.
המפיקים בפועל סיפרו שמדבב אחד נאלץ להקליט את כל שורותיו מחדש ולבצע מחדש כמעט מאה שורות.
באוגוסט 2021, כשנחשפו תוכני הטלוויזיה של דיסני לחורף, נודע ששידור הבכורה של הספיישל בארצות הברית יהיה ב-7 באוקטובר 2021 בערוץ דיסני ג'וניור, כאשר בהמשך נודע שיום למחרת הוא יעלה בשירות הסטרימינג דיסני+.
הספיישל כולל ארבעה שירים מקוריים, אשר נכתבו על ידי באו בלאק ודייוויד גולדסמית' ובוצעו על ידי הדמויות במהלך הספיישל.
"How to Witch" - מבוצע על ידי דייזי דוזי, מיני המופלאה וקוסמת קלרהבל
"Spooky Side" - מבוצע על ידי דייזי דוזי ומיני המופלאה
"Spooky Spirit" - מבוצע על ידי הרוזן מיקולה והחבורה
שידור הבכורה של הספיישל נצפה על ידי 0.35 מיליון צופים, כאשר יום למחרת הוא שודר בערוץ דיסני ונצפה על ידי 0.30 מיליון צופים.
בפברואר 2023 נודע שזכה בפרס הספיישל "מיקי ומיני: היה היה חג מולד" שהופק יחד עם הפקה זו.
מיקי מאוס: היה היה בחג המולד הוא סרט הנפשה אמריקאי משנת 1999 של אולפני וולט דיסני, אשר מבוסס על חג המולד.
הסרט נוצר על ידי ג'ים בלנטין, בוים על ידי אלכס מאן, בראדלי ריימונד, ג'ון פלקנשטיין, ביל ספירס וטובי שלטון, ונכתב על ידי צ'רלי כהן, תומאס הארט, סקוט גורדן, טום ננס, קרטר קרוקר, ריצ'רד קריי, טמפל מתאוס ואדי גוזליאן.
בשנת 2004 יצא סרט המשך בשם "חג המולד של מיקי מאוס".
הסרט כולל שלושה סיפורים: דונלד דאק: תקוע על חג המולד (בהשתתפות: דונלד דאק, דייזי דאק, סקרוג' מק'דאק ויואי, דואי ולואי), חג מולד מטופש מאוד (בהשתתפות גופי, מקס, פיט והביגל בויז) ומיקי ומתנת הקוסמים של מיני (בהשתתפות: מיקי מאוס, מיני מאוס ופלוטו).
דמויות אחרות של דיסני גם עושות קמיעות בסרט.
שם הדמותמדבב/ת בעבריתמדבב/ת בעבריתמספרקלסי גרמראוהד שחרמיקי מאוסויין אלוויןמיני מאוסראסי טיילורלימור שפיראגופיביל פארמרעמי מנדלמןמקסשון פלמינגדניאל מגוןדונלד דאקטוני אנסלמושי נובלמןדייזי דאקטרס מקנילרמה מסינגריואי דאקראסי טיילוראורית אמירדיואי דאקליליאן ברטולואי דאקשרה וינו-אלעדדוד קמצוץאלן יאנגיהויכין פרידלנדרמורטימרג'ף בנטפיטג'ים קאמינגסשמעון כהןדודה גרטידבי בסרגליק
בנוסף בדיבוב העברי דיבבו גם שפרירה זכאי, עפרון אטקין, מומי לוי וגיל זמק.
מיקי מאוס נוסע ברכבת הוא סרט הנפשה קצר אמריקאי משנת 1940 שהופק על ידי וולט דיסני הפקות והופץ על ידי RKO Radio Pictures.
הסרט, בבימויו של קלייד ג'רונימי, עוקב אחר מיקי מאוס וכלבו פלוטו הנוסעים ברכבת, אלא שיש כלל האוסר על כלבים להיכנס לרכבת ופיט הכרטיסן עושה הכל בכדי לאכוף כלל זה.
מדבבי הסרט הם וולט דיסני בתור מיקי, לי מילר בתור פלוטו ובילי בלטשר בתור פיט.
זהו הסרט הקצר ה-109 בסדרת סרטי "מיקי מאוס" שיצא לאקרנים והשלישי באותה השנה.
לפרסום שהסרט צבר מאז יש משמעות היסטורית מסוימת, שכן וולט דיסני עצמו צולם כשהוא מקליט את השורות שלו לתפקיד מיקי מאוס, מה שהופך את זה לאחד הפעמים היחידות שבהן הוא נראה עושה את הקול של מיקי במצלמה.
לצדו מופיע גם בילי בלטשר כקולו של פיט.
ביציאתם לחופשה, מיקי מאוס ופלוטו מגיעים לתחנת הרכבת בברבנק, קליפורניה (בית המטה של אולפני וולט דיסני).
הם עולים על רכבת לכיוון מערב לעיר פומונה, אך שניהם נבעטים מיד החוצה על ידי פיט הכרטיסן, שמציין ש"אין כניסה לכלבים" (בדיחה צדדית מגלה כי המטען במזוודתו של פלוטו מכיל עצמות).
לאחר מכן פיט ממלמל באופן לא ברור את יעדי הרכבת ומאלץ את שעונו לומר לו מתי הרכבת מוכנה לצאת.
כשהשעון אכן מראה את שעת הנסיעה של הרכבת, פיט קורא "לעלות לרכבת!".
בשלב זה מיקי מחליט להבריח את פלוטו על ידי דחיסתו לתוך המזוודה.
בהתחלה, ידית המזוודה נשברת, מה שגורם למיקי כמעט להשאיר את פלוטו מאחור, אך הוא מתאושש ונושא את המזוודה ומצליח לעלות על הקרון בילום בדיוק בזמן שהרכבת עוזבת את הרציף.
בתא הרכבת, פלוטו מתחיל לנבוח, רוצה שישחררו אותו מתוך המזוודה.
מיקי מזכיר לו שהם יסולקו אם פיט ישמע אותו, אז הוא מוציא את פלוטו החוצה ומחלץ את איבריו.
הדרור של פלוטו הוא קצר מועד, כיוון שפיט נכנס לקרון במטרה לאסוף כרטיסים, מה שמאלץ את מיקי למעוך את פלוטו בחזרה למקומו במזוודה.
לאחר שחתם על כרטיסיו של מיקי, פיט רואה את המזוודה של מיקי על המושב ומשליך אותה בחוזקה לרשת המטען שמעל המושבים.
כתוצאה מכך פלוטו פוצח בנביחות ופיט מתחיל לחשוד.
לאחר מכן הוא מזהה את מיקי, שמנסה להתחבא מאחורי עיתון גדול ולגרום לכך להיראות כאילו הנביחות מגיעות ממנו.
מבין שפלוטו אוחסן במזוודה, פיט שואל באיום את מיקי אם הוא לבד, והאחרון כולו מיוזע מצהיר שהוא אכן לבד.
פיט ממציא אז סיפור על כך שהיה בבעלותו חתול קטן שכאשר הוא היה משאיר אותו לבדו הוא היה מיילל "מיאו!" (אפילו גורם לפרצוף שלו להידמות לחתול אמיתי).
יללת החתול שפיט עשה גורמת לפלוטו לזנק החוצה בנביחות.
כשהבין שסיפור הכיסוי שלו התפוצץ, פלוטו נכנס בחזרה לתוך המזוודה, אך מאוחר מדי, פיט כבר עלה על התרמית.
לפני שפיט מצליח לתפוס אותם, מיקי ופלוטו נמלטים ומתחולל מרדף ברחבי הרכבת.
מיקי ופלוטו מתחבאים תחילה בקרון השינה, שם פיט פולש בטעות לתא של נוסעת ואף נתקף על ידה.
פיט נדחף לתא אחר בו מסתתרים מיקי ופלוטו (המחופשים לתינוקות).
פיט מתנצל על פלישתו, אך חיש מהרה מגלה את זנבו של פלוטו.
בדיוק כשמיקי ופלוטו חושבים שהם הוליכו את פיט שולל, האחרון מתפרץ פנימה ומאיים להכות אותם, אבל כתוצאה מכך שהרכבת עוברת דרך מנהרה נוצר חושך פתאומי המאפשר לצמד להימלט, משאיר את פיט להכות את המזרן וגם להסתבך עם הקפיצים שלו.
מיקי ופלוטו מתחפשים לכרטיסן בכך שהם לובשים את המעיל והכובע של פיט עצמו שהסיר אותם כשתכנן להכותם.